Potilastiedon arkisto: rajapintakäyttötapaukset arkiston ja liittyvän järjestelmän välillä v1.0.2, v1.0.3 RC3, v2.0 RC1

Koronatodistukset

Errata

Kela FPA

Kanta-palvelut Kanta tjänsterma www.kanta.fi

PL 450, 00056 Kela PB 450, 00056 FPA kanta@kanta.fi

Sisällysluettelo

[1 Johdanto 3](#_Toc73713485)

[2 Hae koronatodistus 4](#_Toc73713486)

[3 Muutoshistoria 10](#_Toc73713487)

# Johdanto

Dokumentissa kuvataan Potilastiedon arkiston ja potilastietoa käsittelevän järjestelmän välinen uusi rajapintakäyttötapaus, jota käytetään koronatodistusten hakuun. Tässä dokumentissa kuvattu käyttötapaus on lisäys seuraavissa dokumenteissa kuvattuihin rajapintakäyttötapauksiin:

* Potilastiedon arkisto: rajapintakäyttötapaukset arkiston ja liittyvän järjestelmän välillä v1.0.2
* Potilastiedon arkisto: rajapintakäyttötapaukset arkiston ja liittyvän järjestelmän välillä v1.0.3 RC3
* Potilastiedon arkisto: rajapintakäyttötapaukset arkiston ja liittyvän järjestelmän välillä v2.0 RC1

Näistä dokumenteista löytyy alikäyttötapaus, liiteluettelo ja luettelo koodistoista, joihin käyttötapauksessa viitataan.

# Hae koronatodistus

## Käyttötapauksen yleiskuvaus ja lopputulos

Käyttötapaus kuvaa potilaan sähköisen koronatodistuksen haun Tiedonhallintapalvelusta.

Koronatodistus on pdf-asiakirja, jonka Tiedonhallintapalvelu tuottaa Potilastiedon arkistoon arkistoitujen rokotus- ja laboratoriotulosten perusteella. Todistus haetaan ja tulostetaan potilaalle hänen pyynnöstään.

Lopputuloksena hakeva potilastietojärjestelmä on vastaanottanut Tiedonhallintapalvelun hakuparametrien mukaisesti rajaaman potilaan koronatodistuksen.

Koronatodistuksen hakutilanteet

1. Koronatodistuksen haku.
2. Koronatodistuksen haku potilaskohtaisessa ostopalvelutilanteessa. Ostopalvelun tuottajan tekemä haku.
3. Koronatodistuksen haku väestötasoisessa ostopalvelutilanteessa. Ostopalvelun tuottajan tekemä haku.

Todistus voi olla:

1. COVID-19-rokotetodistus
2. Todistus viimeisimmän koronavirustestin tuloksesta
3. Todistus sairastetusta COVID-19-virusinfektiosta

Haku rajautuu tässä käyttötapauksessa potilaan ja hakukohteen mukaan:

* Haetaan yhden potilaan tiedot: Todistus voidaan hakea henkilötunnuksella tai tilapäisellä yksilöintitunnuksella.
  + Tiedonhallintapalvelun yleisistä linjauksista poiketen koronatodistusten hauissa myös tilapäisen yksilöintitunnuksen käyttö on sallittu
* Haetaan tiedot Tiedonhallintapalvelun koostekannasta
* Arkisto rajaa hakutuloksen luovutustenhallinnan tietojen ja potilaan mahdollisesti asettamien luovutuskieltojen mukaisesti.

## Käyttäjäroolit

Kantaan liittynyt järjestelmä, potilastietojärjestelmä, jatkossa Järjestelmä

Potilastiedon arkisto, Kanta-viestinvälitys, jatkossa Arkisto

## Esiehdot

Potilas on yksilöity

* Hakutilanteessa A potilas on yksilöity henkilötunnuksella tai tilapäisellä yksilöintitunnuksella
* Hakutilanteissa B ja C potilas on yksilöity henkilötunnuksella

Haettava koronatodistus on yksilöity näkymätunnuksella. Yhdellä haulla voidaan hakea yksi todistus eli kyselyparametreissa voidaan antaa yksi näkymätunnus. Kyselyparametrina voidaan antaa jokin seuraavista näkymäkoodiston [LK1] näkymätunnuksista:

* Näkymätunnus 390, näkymälyhenne RKTKCOV, nimi COVID-19-rokotetodistus
* Näkymätunnus 391, näkymälyhenne LABKCOV, nimi Todistus viimeisimmän koronavirustestin tuloksesta
* Näkymätunnus 392, näkymälyhenne KTODCOV, nimi Todistus sairastetusta COVID-19-virusinfektiosta

Luovutushaussa (A) lisäksi:

* Hoitosuhteen potilaaseen todentava palvelutapahtuma on arkistoitu arkistoivan organisaation rekisteriin

Ostopalvelutilanteissa (B ja C) lisäksi:

* Ostopalvelun tuottajan hoitosuhteen potilaaseen todentava palvelutapahtuma on arkistoitu ostopalvelun järjestäjän rekisteriin. [LT1]
  + Yksilöidyssä ostopalvelun valtuutuksessa on valtuutettu se rekisteri, johon palvelutapahtuma on arkistoitu, sillä tuottajalla joka hakua on tekemässä.
* Ostopalvelun valtuutus on arkistoitu Potilastiedon arkistoon ostopalvelun järjestäjän rekisteriin.

## Normaali tapahtumankulku

Järjestelmä tuottaa hakusanoman tarvitsemat tiedot dokumentin HL7 Medical Records -sanomat mukaisesti [LM4, V1]

Järjestelmä muodostaa hakusanoman ja tekee haun Arkistosta alikäyttötapauksen Hae tiedot mukaisesti. [V2]

* MR-sanoma on RCMR\_IN100031FI
* Palvelupyyntö on [LK3]
  + tilanteessa A (keskeiset tiedot): PP27
  + tilanteessa B (potilaskohtaisen ostopalvelun haku): PP41, Keskeisten tietojen haku potilaskohtaisessa ostopalvelutilanteessa
  + tilanteessa C (väestötasoisen ostopalvelun haku): PP45, Keskeisten tietojen haku väestötasoisessa ostopalvelutilanteessa
  + kaikissa tilanteissa voidaan käyttää palvelupyyntöä PPC [LT2]
    - kaikissa tilanteissa, kun potilas on yksilöity henkilötunnuksella
    - vain tilanteessa A, kun potilas on yksilöity tilapäisellä yksilöintitunnuksella
    - Todistuksen haku ei ole mahdollista hätähakuna, joten potilastietojen katselun erityiseksi syyksi ei voi ilmoittaa arvoa ”Hätähaku”
* Palvelutapahtuma johon tietoja haetaan, on yksilöitävä
  + tilanteessa B ja C (ostopalvelu) palvelutapahtuma on järjestäjän rekisterissä (ostopalvelun valtuutuksessa yksilöity rekisteri)
* Kattavuus: Haetaan aina viimeisimmät versiot (1)
* Haku palauttaa tiedot asiakirjatasolla, hakua ei ole mahdollista kohdistaa metatietotasolla
* Hakuparametrit: voidaan käyttää palvelupyynnöllä käytössä olevia parametreja [LM4]
  + pakollinen parametri henkilötunnus tai potilaan tilapäinen yksilöintitunnus
  + pakollinen parametri näkymätunnus

Järjestelmä vastaanottaa hakutuloksen [V3]

* Haun tuloksena palautuu haettu todistus tai tieto siitä, ettei potilaalla ole palautettavia tietoja (not found).
* Mikäli potilaan suostumus / Kanta-informointi puuttuu, palautetaan Järjestelmälle tieto potilaan suostumuksen / Kanta-informoinnin puuttumisesta paluusanomassa. Potilaan suostumuksen / Kanta-informoinnin puuttuminen vaikuttaa palautettavaan haun tulokseen: haku rajautuu pelkästään siihen rekisteriin, jossa hoitosuhteen todentava palvelutapahtuma on. [LT3]

Järjestelmä käsittelee haettuja tietoja oman säännöstönsä mukaisesti.

Käyttötapaus päättyy.

## Virhetilanteet

V1 Hakusanoman tarvitsemien tietojen tuottaminen ei onnistu Järjestelmä antaa ilmoituksen käyttäjälle tai tallentaa tiedon jatkokäsittelyä varten. Käyttötapaus päättyy.

V2 Hakusanoman muodostaminen ei onnistu Järjestelmä antaa ilmoituksen käyttäjälle tai tallentaa tiedon jatkokäsittelyä varten. Käyttötapaus päättyy.

V3 Haun tuloksen vastaanottaminen ei onnistu. Järjestelmä antaa ilmoituksen käyttäjälle tai tallentaa tiedon jatkokäsittelyä varten. Käyttötapaus päättyy.

## Lisätiedot

LT1 Versioissa v1.0.3 RC3 ja v2.0 RC1: Ostopalvelun tuottajan hoitosuhteen potilaaseen todentavassa palvelutapahtumassa on yksilöity ostopalvelun valtuutus. Ostopalveluratkaisun siirtymäaikana palvelutapahtuma on voitu arkistoida myös ilman ostopalvelun valtuutuksen tunnistetta. Ostopalvelun järjestäjän arkistoasiakirjat-rekisterissä on oltava kuitenkin ostopalvelun valtuutus, jossa on valtuutettu hakua tekevä palveluntuottaja käyttämään rekisteriä, johon palvelutapahtuma on arkistoitu.

LT2 Palvelupyyntö PPC käytettävissä versioissa v1.0.3 RC3 ja v2.0 RC1.

LT3 Versioissa 1.0.2 ja v1.0.3 RC3 tarkastetaan potilaan suostumus, versiossa v2.0 RC1 Kanta-informointi.

### Esimerkit koronatodistuksen hausta

**Esimerkki 1**: Palvelunantaja hakee potilaan pyynnöstä koronarokotustodistuksen ja tulostaa sen potilaalle (ei ostopalvelutilanne)

Palvelupyyntö: PP27

Kyselyparametrit

* potilaan henkilötunnus tai tilapäinen yksilöintitunnus
* näkymätunnus: 390

Lisäksi annetaan

* palvelunantajan omaan rekisteriin arkistoistu hoitosuhteen todentava palvelutapahtuman OID

**Esimerkki 2**: Ostopalvelun palveluntuottaja hakee potilaan pyynnöstä todistuksen sairastetusta koronasta ja tulostaa sen potilaalle (väestötasoinen ostopalvelutilanne)

Palvelupyyntö: PP45

Kyselyparametrit

* potilaan henkilötunnus (tilapäistä yksilöintitunnusta ei voi käyttää ostopalvelutilanteessa)
* näkymätunnus: 392

Lisäksi annetaan

* palvelun järjestäjän rekisteriin arkistoistu hoitosuhteen todentava palvelutapahtuman OID

**Esimerkki 3a**: Palvelunantaja hakee potilaan pyynnöstä koronarokotustodistuksen ja tulostaa sen potilaalle (ei ostopalvelutilanne)

Palvelupyyntö: PPC

Kyselyparametrit

* potilaan henkilötunnus tai tilapäinen yksilöintitunnus
* näkymätunnus: 390

Lisäksi annetaan

* palvelunantajan omaan rekisteriin arkistoistu hoitosuhteen todentava palvelutapahtuman OID

**Esimerkki 3b**: Ostopalvelun palveluntuottaja hakee potilaan pyynnöstä todistuksen sairastetusta koronasta ja tulostaa sen potilaalle (ostopalvelutilanne)

Palvelupyyntö: PPC

Kyselyparametrit

* potilaan henkilötunnus (tilapäistä yksilöintitunnusta ei voi käyttää ostopalvelutilanteessa)
* näkymätunnus: 392

Lisäksi annetaan

* palvelun järjestäjän rekisteriin arkistoistu hoitosuhteen todentava palvelutapahtuman OID

# Muutoshistoria

Versio 3.5.2021

Versio koronatodistusten määrittelyn pohjalta

Versio 2.6.2021

Päivitetty näkymätunnuksella 391 haettavan koronatodistuksen nimi: Todistus viimeisimmän koronavirustestin tuloksesta.

Versio 4.6.2021

Lisätty mahdollisuus hakea koronatodistus tilapäisellä yksilöintitunnuksella.